**Cé as tú?**

**Tíortha**

**Tá siombailí éagsúla thíos. Scríobh ainmneacha na dtíortha faoi gach ceann acu. Ansin, roghnaigh ceann de na siombailí do do pháirtnéir agus iarr air é a rá agus é a litriú duit (ná déan dearmad ar an síneadh fada).**

|  |  |  |  |
| --- | --- | --- | --- |
| 1.\_\_\_\_\_\_\_\_\_\_\_\_ | 2.\_\_\_\_\_\_\_\_\_\_\_\_ | 3.\_\_\_\_\_\_\_\_\_\_\_\_ | 4.\_\_\_\_\_\_\_\_\_\_\_\_ |
| 5.\_\_\_\_\_\_\_\_\_\_\_\_ | 6.\_\_\_\_\_\_\_\_\_\_\_\_\_ | 7.\_\_\_\_\_\_\_\_\_\_\_\_\_ | 8.\_\_\_\_\_\_\_\_\_\_\_\_ |
| 9. \_\_\_\_\_\_\_\_\_\_\_\_\_ |  |  |  |

**Cé as tú?**

**Daoine cáiliúla**

**Don mhúinteoir:**

Gearr suas na cártaí éagsúla agus cuir i gclúdach litreach iad. Tá spásanna sa bhreis ar an mbileog do dhaoine cáiliúla a bhaineann le tíortha na bhfoghlaimeoirí. Mínigh do na foghlaimeoirí go mbeidh orthu cártaí a thógáil amach as an gclúdach. Léifidh siad an cárta go ciúin dóibh féin. Ansin, cuirfidh a bpáirtnéirí an cheist orthu: *An Spáinneach (nó aon náisiúntacht eile) tú?* Beidh orthu an freagra cuí a thabhairt, mar shampla: *Is ea* nó *Ní hea, is Francach mé*.

|  |  |  |
| --- | --- | --- |
| **Meryl Streep** | **Jackie Chan** | **John Paul II** |
| **Bono** | **Isabella Rossellini** | **Shakespeare** |
| **Michelangelo** | **Sinéad O’Connor** |  |
| **Victor Hugo** | **Gerard Depardieu** |  |
| **Nelson Mandela** | **Jennifer Aniston** |  |

**Treoracha don mhúinteoir**

**Cé as tú? Labhairt**

**Le múineadh**

Ag fiafraí de dhuine cé as é agus an cheist sin a fhreagairt.

**Moltaí**

1. Múin ainmneacha na dtíortha seo a leanas don rang:

*Éire*

*An Iodáil*

*Sasana*

*An Pholainn*

*Meiriceá*

*An tSín*

*An Fhrainc*

*An Afraic Theas*

*An Spáinn*

* Scríobh ainmneacha na dtíortha ar an gclár, ar thréshoilseán nó oscail an taispeántas PowerPoint **Gníomhaíochtaí Labhartha** agus an sleamhnán **Tíortha**.
* Nocht an chéad tír agus siombail na tíre. Abair ainm na tíre agus iarr ar na foghlaimeoirí é a rá i do dhiaidh. Dírigh a n-aird ar eilimintí na foghraíochta atá clúdaithe agaibh go dtí seo (mar shampla an síneadh fada, *d* leathan agus caol, *s* leathan agus caol).
* Nocht gach tír agus siombail ceann ar cheann, ag rá gach ceann agus ag iarraidh ar an rang é a rá i do dhiaidh. Ansin, oscail an sleamhnán **Siombailí na dTíortha** don rang. Taispeáin an chéad siombail dóibh. Iarr orthu, mar ghrúpa, ainm na tíre lena mbaineann an tsiombail a rá.
* Ansin, lean ort agus taispeáin na siombailí ar fad ceann ar cheann, ag iarraidh ar na foghlaimeoirí ainmneacha na dtíortha a rá. Má thugann tú deacrachtaí foghraíochta faoi deara ceartaigh iad (Iarr ar an rang iomlán ainm na tíre atá i gceist a rá arís i do dhiaidh agus mínigh an fhuaim dóibh más gá).
* Nuair atá na freagraí ar fad don sleamhnán **Siombailí na dTíortha** faighte agat ón ngrúpa, taispeáin gach ceann arís, ceann ar cheann, ach an uair seo, iarr ar fhoghlaimeoirí aonair ainmneacha na dtíortha a rá. Nuair a bheidh cleachtadh déanta ar na tíortha sin, cuir ceist ar an rang an as tír ar bith eile aon duine sa rang agus más rud é gurb ea, múin ainmneacha na dtíortha sin do na foghlaimeoirí.
* Tabhair cóip den bhileog **Cé as tú? - Tíortha** do gach duine sa rang (tá spásanna sa bhreis ar an mbileog do shiombailí a bhaineann le tíortha na bhfoghlaimeoirí. Cuir leis an mbileog roimh ré má tá an t-eolas agat ó rang roimhe sin, nó iarr ar na foghlaimeoirí siombailí a tharraingt sna spásanna atá ann).
* Léigh na treoracha ag barr na bileoige leo. Mínigh dóibh go mbeidh orthu ainm na tíre cuí a scríobh leis an tsiombail chuí.
* Nuair a bheidh sé sin déanta acu, cuir na foghlaimeoirí i mbeirteanna. Mínigh dóibh go mbeidh ar Dhuine A siombail a roghnú dá pháirtnéir. Beidh ar Dhuine B ainm na tíre sin a rá agus beidh orthu é a litriú. Ansin, roghnóidh Duine B siombail do Dhuine A agus déarfaidh Duine A ainm na tíre agus litreoidh siad an tír. Leanfaidh siad ar aghaidh mar sin go dtí go mbeidh gach tír déanta acu.
* Téigh timpeall an ranga ag éisteacht leo. Déan nóta d’aon deacrachtaí a chloiseann tú agus déan iad a mhíniú.
1. Déan cleachtadh ar an gceist agus ar an bhfreagra seo thíos:

*Cé as tú? / Cé as duit? / Cad as duit? / Cárb as duit?*

*An Spáinn / As an Spáinn*

* Bain úsáid as an tsraith pictiúr ar an mbileog **Cé as tú? - Tíortha** chun na náisiúntachtaí seo a leanas a mhúineadh agus múin cibé náisiúntacht eile atá ag foghlaimeoirí sa rang:

*Éireannach, Sasanach, Meiriceánach, Francach, Spáinneach, Iodálach,*

*Polannach, Síneach*

* Déan na náisiúntachtaí a chleachtadh leis an rang go dtí go mbeidh siad muiníneach á rá.
* Múin an struchtúr seo a leanas:

*Is Éireannach é*

*Is Éireannach í*

* Léirigh an difríocht idir *Is Éireannach é* agus *Is Éireannach í* trí do mhéar a dhíriú ar fhear agus ar bhean sa rang. Úsáid na pictiúir arís chun an struchtúr thíos a mhúineadh:

*Is Francach é*

*Is Spáinneach í*

*Is Éireannach mé*

* Téigh thart ar an rang agus iarr orthu ar fad a rá cén náisiúntacht iad: *Is Francach mé, Is Iodálach mé…*
* Bain úsáid as an tsraith pictiúr chun na struchtúir seo thíos a mhúineadh:

*An Meiriceánach é?*

*Ní hea. Is Éireannach é.*

*An Francach í?*

*Is ea. Is Francach í.*

* Oscail an taispeántas PowerPoint **Gníomhaíochtaí Labhartha** arís agus an sleamhnán **Cé as é? / Cé as í?** Nocht an chéad phictiúr. Cuir an cheist ar an rang: *Cé as é?* nó *Cé as í?.* Beidh tú ag súil le freagraí ar nós: *Is Francach é*. Nocht na pictiúir ceann ar cheann go dtí go bhfuil cleachtadh déanta ag an rang ar gach pictiúr.
* Téigh thart ar an rang ag cur ceisteanna ar na foghlaimeoirí:

*An Spáinneach tú?*

*Is ea.*

*An Francach tú?*

*Ní hea, ach Iodálach.*

* Inis don rang go bhfuil siad chun cluiche a imirt. Cuir na foghlaimeoirí i mbeirteanna. Tabhair clúdach litreach **Cé as tú? - Daoine cáiliúla** do gach beirt. Mínigh dóibh go bhfuil ainmneacha daoine cáiliúla sa chlúdach. Roghnóidh duine acu ainm ón gclúdach. Léifidh an duine sin an t-ainm go ciúin dóibh féin. Ansin, cuirfidh a bpáirtnéirí ceist orthu: *An Spáinneach (nó aon náisiúntacht eile) tú?* Beidh orthu an freagra cuí a thabhairt, mar shampla: *Is ea* nó *Ní hea*, *is Francach mé*. Téigh timpeall an ranga ag éisteacht leo agus cabhraigh leo, más gá.
* Sula mbogann tú ar aghaidh go dtí an chéad ghníomhaíocht eile, oscail an sleamhnán **Dul siar** sa taispeántas PowerPoint **Gníomhaíochtaí Labhartha.** Léigh na giotaí beaga agus iarr ar an rang an dtuigeann siad an méid a léigh siad agus plé aon cheisteanna a bheadh acu. Iarr ar fhoghlaimeoirí éagsúla na giotaí a léamh amach ansin.

Moltar an tasc seo a nascadh leis an mbileog **An** **Fhoghraíocht - *ch* (Foghraíocht).**

**Freagraí**

**Cé as é? / Cé as í? (Taispeántas PowerPoint)**

Banríon na Breataine – Is Sasanach í.

An Pápa Benedict – Is Ostarach é.

Thierry Henry – Is Francach é.

Oprah Winfrey – Is Meiriceánach í.

Katie Taylor – Is Éireannach í.

Rafael Nadal – Is Spáinneach é.

**Cé as tú?**

Meryl Streep - Meiriceánach

Bono - Éireannach

Michelangelo - Iodálach

Victor Hugo - Francach

Nelson Mandela – Duine ón Afraic Theas

Jackie Chan - Síneach

Isabella Rossellini - Iodálach

Sinéad O’Connor - Éireannach

Gerard Depardieu - Francach

Jennifer Aniston - Meiriceánach

John Paul II - Polannach

Shakespeare - Sasanach